《南郊陪祀有述》
明代·黄儒炳

云簇千官护曲台，铜龙银汉影昭回。光生绛蜡分霄雪，律转青旻度管灰。

鳌禁斋居严陟降，瑶坛礼洽庆趋陪。报成欲献甘泉赋，掞藻惭非汉世才。

作者简介：（?—1626）明广东顺德人，字士明。万历三十二年进士。授翰林编修。官至吏部左侍郎。屡忤魏忠贤。天启六年，魏良卿封肃宁伯，儒炳知事不可为，即日告归，寻卒。